6 ประเทศลุ่มน้ำโขง ร่วมสกัดยาเสพติด ตามแผนปฏิบัติการ 1511 ช่วง 2 สัปดาห์ จับยาบ้ากว่า 8.5 ล้านเม็ด
6 ประเทศลุ่มน้ำโขง ร่วมสกัดยาเสพติด ตามแผนปฏิบัติการ 1511 ช่วง 2 สัปดาห์ จับยาบ้ากว่า 8.5 ล้านเม็ดนายนิยม เติมศรีสุข เลขาธิการคณะกรรมการป้องกันและปราบปรามยาเสพติด หรือ ป.ป.ส. เปิดเผยว่า ในช่วง 2 สัปดาห์ที่ผ่านมา การดำเนินงานภายใต้แผนปฏิบัติการ 1511 ร่วมกันของ 6 ประเทศลุ่มน้ำโขง ซึ่งไทยเป็นแกนหลัก เกิดผลอย่างชัดเจนในด้านการปราบปรามและสกัดกั้น โดยในเมียนมามีการจับยึดยาบ้ากว่า 1.8 ล้านเม็ด ไอซ์ 340 กิโลกรัม โดยเฉพาะล่าสุดมีการยึดคาเฟอีน 1 ตันในเขตจังหวัดท่าขี้เหล็ก ได้ก่อนจะถูกลำเลียงเข้าไปผลิตอัดเม็ดบริเวณชายแดนเมียนมา - ไทย ถือเป็นการหยุดยั้งการผลิตยาบ้าที่ได้มากถึง 14 ล้านเม็ด ส่วนใน สปป.ลาว มีการจับยึดไอซ์กว่า 600 กิโลกรัม ที่เมืองปากกระดิ่ง แขวงบอลิคำไซ ขณะที่ในไทยสามารถจับยึดยาบ้าได้ในพื้นที่ชายแดนภาคเหนือรวมกว่า 6.7 ล้านเม็ดเลขาธิการ ป.ป.ส. กล่าวเพิ่มเติมว่า ผลจากการยกระดับมาตรการยาเสพติดร่วมกัน 6 ประเทศ ภายในระยะเวลา 2 เดือน ที่ผ่านมา 6 ประเทศสมาชิก สามารถยึดยาบ้าไปแล้วมากกว่า 32.3 ล้านเม็ด ไอซ์ 4.3 ตัน เฮโรอีน 420 กิโลกรัม กัญชา 2.9 ตัน คีตามีน 20 กิโลกรัม และเคมีภัณฑ์ 46.5 ตัน ถือเป็นการสกัดกั้นยาเสพติดจำนวนมหาศาล ไม่ให้กระจายเข้าสู่แหล่งแพร่ระบาด ทั้งของไทย ประเทศในลุ่มน้ำโขง และประเทศในภูมิภาคอื่นๆ ของโลก